Fredag er mange nordjyske veje spærret og flere huse er oversvømmet. I Tårs og Ugilt sogne er både Tårs Kirkegård og Ugilt Kirkegård ramt af skader efter regnen. På Ugilt er 110 gravsteder sunket sammen og på Tårs er det minimum 250. - Det er vandet, der presser jorden, og får den til at skride sammen. Vi kan endnu ikke se, hvor mange grave det drejer sig om, da alt vandet ikke er væk endnu, så jeg tror, at der kommer flere de næste par dage, siger Tekla Kristensen, der er graver på Ugilt Kirkegård. Derfor venter de også med at reparere gravstederne til næste uge, hvor de kender omfanget. Tekla vurderer, at det vil tage i hvert fald 14 dage at rette op på skaderne, selvom de henter ekstra bemanding ind. - Vi skulle have gjort gravstederne klar til vinteren med gran, men det har vi sat på standby, indtil vi har fået det her under kontrol, siger Tekla.

Opsummering:
I Tårs og Ugilt sogne har torsdagens regn været skyld i stor skade begge sognets kirkegårde har mange gravsteder, der er sunket sammen, og de tror, der kommer flere.